title: 2009/302/EK: Padomes Lēmums ( 2008. gada 21. maijs ) par to, lai parakstītu un provizoriski piemērotu Nolīgumu starp Eiropas Kopienu un Pakistānas Islāma Republiku par dažiem gaisa pārvadājumu pakalpojumu aspektiem

text:
               31.3.2009

               LV

               Eiropas Savienības Oficiālais Vēstnesis

               L 84/33

         PADOMES LĒMUMS
   (2008. gada 21. maijs)
   par to, lai parakstītu un provizoriski piemērotu Nolīgumu starp Eiropas Kopienu un Pakistānas Islāma Republiku par dažiem gaisa pārvadājumu pakalpojumu aspektiem
   (2009/302/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2003. gada 5. jūnijā pilnvaroja Komisiju uzsākt sarunas ar trešām valstīm, lai ar Kopienas nolīgumu aizstātu konkrētus noteikumus šobrīd spēkā esošajos divpusējos nolīgumos.

               (2)

               Komisija Kopienas vārdā ir risinājusi sarunas par nolīgumu ar Pakistānu par dažiem gaisa pārvadājumu pakalpojumu aspektiem saskaņā ar mehānismiem un direktīvām, kas minētas pielikumā Padomes 2003. gada 5. jūnija lēmumam, ar ko Komisija tiek pilnvarota uzsākt sarunas ar trešām valstīm, lai ar Kopienas nolīgumu aizstātu konkrētus noteikumus šobrīd spēkā esošajos divpusējos nolīgumos.

               (3)

               Ievērojot to, ka nolīgums, par kuru Komisija risina sarunas, iespējams, tiks noslēgts vēlāk, tas būtu jāparaksta un jāpiemēro provizoriski,

         IR NOLĒMUSI ŠĀDI.
   1. pants
   Ar šo Kopienas vārdā ir apstiprināta Nolīguma starp Eiropas Kopienu un Pakistānas Islāma Republiku par dažiem gaisa pārvadājumu pakalpojumu aspektiem parakstīšana, ņemot vērā Padomes lēmumu par minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots izraudzīt personu vai personas, kas ir tiesīgas Kopienas vārdā parakstīt nolīgumu, ņemot vērā tā noslēgšanu.
   3. pants
   Nolīgumu līdz tā spēkā stāšanās dienai piemēro provizoriski no nākamā mēneša pirmās dienas pēc dienas, kad Puses viena otrai paziņojušas par šim nolūkam vajadzīgo procedūru pabeigšanu.
   4. pants
   Ar šo Padomes priekšsēdētājs tiek pilnvarots uzsākt nolīguma 8. panta 2. punktā paredzēto paziņošanas procedūru.

      Briselē, 2008. gada 21. maijā

            Padomes vārdā —

            priekšsēdētājs

         M. ZVER

    ---documentbreak---

               31.3.2009

               LV

               Eiropas Savienības Oficiālais Vēstnesis

               L 84/34

         NOLĪGUMS
   starp Eiropas Kopienu un Pakistānas Islāma Republiku par dažiem gaisa pārvadājumu pakalpojumu aspektiem
   EIROPAS KOPIENA,
   no vienas puses, un
   PAKISTĀNAS ISLĀMA REPUBLIKA (turpmāk “Pakistāna”),
   no otras puses,
   (turpmāk “Puses”),
   ATZĪMĒJOT, ka atsevišķi noteikumi divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un Pakistānas Islāma Republiku ir jāsaskaņo ar Kopienas tiesību aktiem,
   ATZĪMĒJOT, ka Eiropas Kopienai ir ekskluzīva kompetence vairākos aspektos, uz ko var attiekties divpusēji gaisa pārvadājumu pakalpojumu nolīgumi, kuri noslēgti starp Eiropas Kopienas dalībvalstīm un trešām valstīm,
   ATZĪMĒJOT, ka saskaņā ar Eiropas Kopienas tiesību aktiem Kopienas gaisa pārvadātājiem, kas reģistrēti kādā dalībvalstī, ir tiesības bez diskriminācijas piekļūt lidojuma maršrutiem starp Eiropas Kopienas dalībvalstīm un trešām valstīm,
   IEVĒROJOT, ka nolīgumos starp Eiropas Kopienu un III pielikumā minētajām četrām Eiropas valstīm to valstspiederīgajiem paredz iespēju kļūt par tādu gaisa pārvadātāju īpašniekiem, kam piešķirta licence saskaņā ar Eiropas Kopienas tiesību aktiem,
   ATZĪSTOT, ka, lai izveidotu labu juridisko pamatu gaisa pārvadājumu pakalpojumiem starp Eiropas Kopienu un Pakistānas Islāma Republiku un lai saglabātu šo pakalpojumu nepārtrauktību, jānodrošina, lai visi Eiropas Kopienas dalībvalstu un Pakistānas Islāma Republikas divpusējo gaisa pārvadājumu pakalpojumu nolīgumu noteikumi atbilstu abu Pušu tiesību aktiem,
   IEVĒROJOT, ka šis nolīgums neietekmē tos noteikumus divpusējos gaisa pārvadājumu pakalpojumu nolīgumos, kas noslēgti starp Eiropas Kopienu un Pakistānas Islāma Republiku, kuri nav pretrunā Eiropas Kopienas tiesību aktiem un Pakistānas tiesību aktiem,
   ATZĪSTOT, ka starp Eiropas Kopienas dalībvalstīm un Pakistānas Islāma Republiku noslēgtajos divpusējos gaisa pārvadājumu pakalpojumu nolīgumos iekļautie noteikumi, ar ko i) paredz pieņemt vai atbalsta nolīgumus starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj, izkropļo vai ierobežo konkurenci starp gaisa pārvadātājiem attiecīgajos maršrutos, vai ii) pastiprina šādu līgumu, lēmumu vai saskaņotu darbību ietekmi, vai iii) deleģē gaisa pārvadātājiem vai citiem privātiem uzņēmējiem atbildību par tādu pasākumu veikšanu, ar ko nepieļauj, traucē vai ierobežo konkurenci starp gaisa pārvadātājiem attiecīgajos maršrutos, var padarīt neefektīvus uzņēmumiem piemērojamos konkurences noteikumus,
   ATZĪMĒJOT, ka Eiropas Kopienas mērķis šajās sarunās nav palielināt kopējo gaisa satiksmes apjomu starp Eiropas Kopienu un Pakistānas Islāma Republiku, ietekmēt līdzsvaru starp Kopienas gaisa pārvadātājiem un Pakistānas Islāma Republikas gaisa pārvadātājiem vai izdarīt grozījumus spēkā esošo divpusējo gaisa pārvadājumu nolīgumu noteikumos, kas attiecas uz satiksmes tiesībām,
   IR VIENOJUŠĀS PAR TURPMĀKO.
   1. pants
   Vispārīgi noteikumi
   1.   Šajā nolīgumā “dalībvalstis” ir Eiropas Kopienas dalībvalstis.
   2.   Visos I pielikumā uzskaitītajos nolīgumos atsauces uz tādas dalībvalsts valstspiederīgajiem, kas ir šā nolīguma Puse, ir jāsaprot kā atsauces uz Eiropas Kopienas dalībvalstu valstspiederīgajiem.
   3.   Visos I pielikumā uzskaitītajos nolīgumos atsauces uz tādas dalībvalsts gaisa pārvadātājiem vai aviokompānijām, kas ir šā nolīguma Puse, ir jāsaprot kā atsauces uz konkrētās dalībvalsts izraudzītajiem gaisa pārvadātājiem vai aviokompānijām.
   2. pants
   Pārvadātāja izraudzīšana dalībvalstī
   1.   Šā panta 2. un 3. punkta noteikumi ir noteicošie attiecībā pret atbilstīgiem noteikumiem II pielikuma attiecīgi a) un b) daļā par gaisa pārvadātāja izraudzīšanu, ko veikusi attiecīgā dalībvalsts, par piešķirtajām pilnvarām un atļaujām, ko tai piešķīrusi Pakistānas Islāma Republika, un attiecīgi par gaisa pārvadātāju atļauju vai pilnvaru atteikumu, atsaukšanu, apturēšanu vai ierobežošanu.
   2.   Saņemot apstiprinājumu, ka Eiropas Kopienas dalībvalsts ir izraudzījusi gaisa pārvadātāju, Pakistānas Islāma Republika tam ar minimālu procesuālu kavēšanos izsniedz attiecīgās pilnvaras un atļaujas, ja:

               i)

               gaisa pārvadātājs ir reģistrēts nozīmējošās dalībvalsts teritorijā, kas ietverta Eiropas Kopienas dibināšanas līgumā, un tam ir derīga uzņēmējdarbības licence no dalībvalsts saskaņā ar Eiropas Kopienas tiesību aktiem, kā arī

               ii)

               gaisa pārvadātāja efektīvu reglamentējošo kontroli veic un uztur tā dalībvalsts, kas atbild par gaisakuģa ekspluatanta apliecības izdošanu, un izraudzīšanas dokumentā ir skaidri norādīta attiecīgā aeronavigācijas atbildīgā iestāde, kā arī

               iii)

               gaisa pārvadātājs tieši vai ar akciju kontrolpaketi pieder un to faktiski kontrolē dalībvalstis un/vai to valstspiederīgie, un/vai citas III pielikumā uzskaitītās valstis, un/vai to valstspiederīgie, kā arī

               iv)

               gaisa pārvadātājam pamata uzņēmējdarbības vieta ir tās dalībvalsts teritorijā, kura tam ir izsniegusi derīgu darbības licenci.

         3.   Pakistānas Islāma Republika var atteikties izsniegt, var atcelt, apturēt vai ierobežot dalībvalsts izraudzīta gaisa pārvadātāja pilnvaras vai atļaujas, ja:

               i)

               gaisa pārvadātājs saskaņā ar Eiropas Kopienas dibināšanas līgumu nav reģistrēts tās dalībvalsts teritorijā, kura to izraudzījusi, vai tam nav dalībvalsts izsniegtas derīgas darbības licences atbilstīgi Eiropas Kopienas tiesību aktiem, vai

               ii)

               gaisa pārvadātāja efektīvu reglamentējošu kontroli neveic vai neuztur dalībvalsts, kas atbild par gaisakuģa ekspluatanta apliecības izsniegšanu, vai izraudzīšanas dokumentā nav skaidri norādīta attiecīgā aeronavigācijas atbildīgā iestāde, vai

               iii)

               gaisa pārvadātājs tieši vai ar akciju kontrolpaketi nepieder un to faktiski nekontrolē dalībvalstis un/vai to valstspiederīgie, un/vai citas III pielikumā uzskaitītās valstis, un/vai to valstspiederīgie, vai

               iv)

               gaisa pārvadātājam pamata uzņēmējdarbības vieta nav tās dalībvalsts teritorijā, kura tam ir izsniegusi derīgu darbības licenci, vai

               v)

               gaisa pārvadātājam saskaņā ar divpusēju līgumu jau ir piešķirta darbības atļauja attiecībā uz Pakistānas Islāma Republiku un trešo dalībvalsti un, izmantojot satiksmes tiesības atbilstīgi šādam nolīgumam maršrutā, kas iekļauj kādu punktu minētajā trešā dalībvalstī, tiktu apieti ierobežojumi, kas noteikti minētajā nolīgumā, vai

               vi)

               norādītajam gaisa pārvadātājam ir tādas dalībvalsts izsniegta gaisakuģa ekspluatanta apliecība, ar kuru Pakistānas Islāma Republika nav noslēgusi divpusēju gaisa pārvadājumu nolīgumu, un minētā dalībvalsts ir liegusi satiksmes tiesības vai tirdzniecības iespējas Pakistānas Islāma Republikas pilnvarotajam gaisa pārvadātājam.

         4.   Īstenojot savas tiesības, kas noteiktas šajā punktā, Pakistānas Islāma Republika nediskriminē Kopienas gaisa pārvadātājus, pamatojoties uz to valstspiederību, ja ir izpildītas iepriekš minētās prasības.
   3. pants
   Drošība
   1.   Ar šā panta 2. punkta noteikumiem papildina atbilstīgos noteikumus II pielikuma c) daļā minētajos nolīgumu pantos.
   2.   Ja dalībvalsts ir izraudzījusi gaisa pārvadātāju, kura reglamentējošo kontroli veic un uztur cita dalībvalsts, tad Pakistānas Islāma Republikas tiesības saskaņā ar drošības noteikumiem nolīgumā starp dalībvalsti, kas izraudzījusi gaisa pārvadātāju, un Pakistānas Islāma Republiku vienlīdz attiecas gan uz šīs citas dalībvalsts veikto drošības standartu pieņemšanu, izpildi un uzturēšanu, gan arī uz gaisa pārvadātāja darbības atļauju.
   4. pants
   Tarifi pārvadājumiem Eiropas Kopienā
   1.   Ar šā panta 2. punkta noteikumiem papildina atbilstīgos noteikumus II pielikuma d) daļā uzskaitītajos nolīgumu pantos.
   2.   Tarifi, ko piemēro gaisa pārvadātājs(-i), kuru(-us) Pakistānas Islāma Republika izraudzījusi saskaņā ar kādu no I pielikumā uzskaitītajiem nolīgumiem, kurā iekļauts kāds no II pielikuma d) daļā minētajiem noteikumiem par pārvadāšanu vienīgi Eiropas Kopienas teritorijā, ir pakļauti Eiropas Kopienas tiesību aktiem. Eiropas Kopienas tiesību aktus piemēro, ievērojot diskriminēšanas aizlieguma principu.
   5. pants
   Atbilstība konkurences noteikumiem
   1.   Neskarot visus citus noteikumus par pretējo, nekas I pielikuma minētajos nolīgumos nav uzskatāms par atbalstu šādām darbībām: i) noslēgt līgumus starp uzņēmumiem, pieņemt uzņēmumu apvienību lēmumus vai par atbalstu saskaņotām darbībām, ar kurām ierobežo vai traucē konkurenci, ii) pastiprināt šādu nolīgumu, lēmumu vai saskaņotu darbību ietekmi, vai iii) deleģēt privātiem uzņēmējiem atbildību par tādu pasākumu veikšanu, ar kuriem nepieļauj, traucē vai ierobežo konkurenci.
   2.   Nepiemēro I pielikumā uzskaitīto nolīgumu noteikumus, kuri nav saderīgi ar šā panta 1. punktu.
   6. pants
   Nolīguma pielikumi
   Šā nolīguma pielikumi ir tā sastāvdaļa.
   7. pants
   Pārskatīšana vai grozījumi
   Puses, savstarpēji vienojoties, var jebkurā laikā pārskatīt vai grozīt šo nolīgumu. Katra Puse jebkurā laikā var pieprasīt konsultācijas, lai pārskatītu vai grozītu šo nolīgumu ar savstarpēju piekrišanu, un otra Puse atbild uz šādu prasību ne vēlāk kā 60 (sešdesmit) dienu laikā pēc konsultāciju pieprasīšanas.
   8. pants
   Stāšanās spēkā un piemērošana provizoriski
   1.   Šis nolīgums stājas spēkā, kad Puses viena otrai ir rakstiski paziņojušas, ka ir pabeigtas attiecīgās iekšējās procedūras, kas nepieciešamas, lai nolīgums stātos spēkā.
   2.   Neatkarīgi no 1. punkta Puses piekrīt piemērot šo nolīgumu provizoriski no nākamā mēneša pirmās dienas pēc dienas, kad Puses viena otrai paziņojušas par šim nolūkam vajadzīgo procedūru pabeigšanu.
   3.   Nolīgumi un citi pasākumi starp dalībvalstīm un Pakistānas Islāma Republiku, kuri šā nolīguma parakstīšanas dienā vēl nav stājušies spēkā un netiek piemēroti provizoriski, ir uzskaitīti I pielikuma b) daļā. Šo nolīgumu piemēro visiem šādiem nolīgumiem un pasākumiem, tiem stājoties spēkā vai tos piemērojot provizoriski.
   9. pants
   Nolīguma izbeigšana
   1.   Ja tiek izbeigts kāds no I pielikumā uzskaitītajiem nolīgumiem, vienlaikus spēku zaudē visi šā nolīguma noteikumi, kas saistīti ar attiecīgo I pielikumā uzskaitīto nolīgumu.
   2.   Ja tiek izbeigti visi I pielikumā uzskaitītie nolīgumi, vienlaikus spēku zaudē arī šis nolīgums.

      TO APLIECINOT, pilnvarotie ir parakstījuši šo nolīgumu.
      Sagatavots Briselē divos eksemplāros divtūkstoš devītā gada divdesmit ceturtajā februārī angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Ислямска република Пакистан
         Por la República Islámica de Pakistán
         Za Pákistánskou islámskou republiku
         For Den Islamiske Republik Pakistan
         Für die Islamische Republik Pakistan
         Pakistani Islamivabariigi nimel
         Για την Ισλαμική Δημοκρατία του Πακιστάν
         For the Islamic Republic of Pakistan
         Pour la République islamique du Pakistan
         Per la Repubblica islamica del Pakistan
         Pakistānas Islāma Republikas vārdā
         Pakistano Islamo Respublikos vardu
         A Pakisztáni Iszlám Köztársaság részéről
         Għar-Repubblika Iżlamika tal-Pakistan
         Voor de Islamitische Republiek Pakistan
         W imieniu Islamskiej Republiki Pakistanu
         Pela República Islâmica do Paquistão
         Pentru Republica Islamică Pakistan
         Za Pakistanskú islamskú republiku
         Za Islamsko republiko Pakistan
         Pakistanin islamilaisen tasavallan puolesta
         För Islamiska republiken Pakistan

   I PIELIKUMS
   Šā nolīguma 1. pantā minēto nolīgumu provizorisks saraksts

               a)

               Gaisa pārvadājumu pakalpojumu nolīgumi starp Pakistānas Islāma Republiku un Eiropas Kopienas dalībvalstīm, kuri šā nolīguma parakstīšanas brīdī ir bijuši noslēgti, parakstīti un/vai tikuši piemēroti provizoriski:

                           —

                           Nolīgums starp Austrijas federālo valdību un Pakistānas Islāma Republikas valdību par gaisa pārvadājumu pakalpojumiem, kas noslēgts Rawalpindi1971. gada 28. maijā, turpmāk II pielikumā “Pakistānas–Austrijas nolīgums”.
                           Nolīgumā jaunākie grozījumi izdarīti ar Islamabadā 2006. gada 27. septembrī parakstīto saprašanās memorandu, turpmāk II pielikumā “Pakistānas–Austrijas saprašanās memorands”,

                           —

                           Nolīgums starp Bulgārijas Tautas Republikas valdību un Pakistānas Islāma Republikas valdību par gaisa pārvadājumu pakalpojumiem, kas noslēgts Islamabadā 1969. gada 22. oktobrī, turpmāk II pielikumā “Pakistānas–Bulgārijas nolīgums”,

                           —

                           Nolīgums starp Čehoslovākijas Sociālistiskās Republikas valdību un Pakistānas Islāma Republikas valdību par gaisa pārvadājumu pakalpojumiem, kas noslēgts Prāgā 1969. gada 2. septembrī, turpmāk II pielikumā “Pakistānas–Čehijas nolīgums”,

                           —

                           Nolīgums starp Dānijas Karalistes valdību un Pakistānas Islāma Republikas valdību par gaisa pārvadājumu pakalpojumiem, kas noslēgts Oslo 1999. gada 23. martā, turpmāk II pielikumā “Pakistānas–Dānijas nolīgums”.
                           Papildināts ar saprašanās memorandu, kas parafēts starp Skandināvijas valstīm un Pakistānu Oslo 1999. gada 23. martā,

                           —

                           Nolīgums starp Francijas Republikas valdību un Pakistānas valdību par gaisa pārvadājumu pakalpojumiem, kas noslēgts Karači 1950. gada 31. jūlijā, turpmāk II pielikumā “Pakistānas–Francijas nolīgums”.
                           Grozīts ar notu apmaiņu 1960. gada 29. augustā un 20. un 31. oktobrī.
                           Grozīts ar notu apmaiņu 1974. gada 2. un 9. jūlijā,

                           —

                           Gaisa transporta nolīgums starp Vācijas Federatīvo Republiku un Pakistānu, kas noslēgts 1960. gada 20. jūlijā Bonnā, turpmāk II pielikumā “Pakistānas–Vācijas nolīgums”.
                           Tas jāskata kopā ar Bonnā 1998. gada 12. novembrī parakstīto saskaņoto protokolu,

                           —

                           Nolīgums starp Grieķijas Republikas valdību un Pakistānas Islāma Republikas valdību par gaisa pārvadājumu pakalpojumiem, kas noslēgts Atēnās 2005. gada 15. novembrī, turpmāk II pielikumā “Pakistānas–Grieķijas nolīgums”,

                           —

                           Nolīgums starp Ungārijas Tautas Republikas valdību un Pakistānas Islāma Republikas valdību par gaisa pārvadājumu pakalpojumiem, kas noslēgts Budapeštā 1977. gada 11. maijā, turpmāk II pielikumā “Pakistānas–Ungārijas nolīgums”,

                           —

                           Nolīgums starp Itālijas Republikas valdību un Pakistānas Islāma Republikas valdību par gaisa pārvadājumu pakalpojumiem, kas noslēgts Romā 1957. gada 5. oktobrī, turpmāk II pielikumā “Pakistānas–Itālijas nolīgums”.
                           Grozījumi izdarīti ar 1974. gada 16. janvārī Romā noslēgto saprašanās memorandu.
                           Jaunākās izmaiņas izdarītas ar saprašanās memorandu, kas parakstīts 2004. gada 24. martā Romā,

                           —

                           Nolīgums starp Maltas Republikas valdību un Pakistānas Islāma Republikas valdību par gaisa pārvadājumu pakalpojumiem, kas noslēgts Valetā 1975. gada 25. aprīlī, turpmāk II pielikumā “Pakistānas–Maltas nolīgums”,

                           —

                           Nolīgums starp Nīderlandes Karalistes valdību un Pakistānas valdību par gaisa pārvadājumu pakalpojumiem, kas noslēgts Karači 1952. gada 17. jūlijā.
                           Grozījumi izdarīti ar Hāgā 1995. gada 27. aprīlī parakstīto saskaņoto protokolu.
                           Grozījumi izdarīti ar Hāgā 1995. gada 28. jūnijā parakstīto saskaņoto protokolu.
                           Grozījumi izdarīti ar 1995. gada 16. novembrīBhurban noslēgto saprašanās memorandu,

                           —

                           Nīderlandes Karalistes valdības un Pakistānas valdības gaisa pārvadājumu pakalpojumu nolīguma projekts, kas noslēgts Bhurban1995. gada 16. novembrī, turpmāk II pielikumā “Pakistānas–Nīderlandes nolīgums”.
                           Grozījumi izdarīti ar Hāgā 1997. gada 25. martā parakstīto saskaņoto protokolu.
                           Jaunākie grozījumi izdarīti ar Karači 1998. gada 28. novembrī parakstīto konfidenciālo saprašanās memorandu,

                           —

                           Nolīgums starp Polijas Tautas Republikas valdību un Pakistānas Islāma Republikas valdību par gaisa pārvadājumu pakalpojumiem, kas noslēgts Rawalpindi1970. gada 30. oktobrī, turpmāk II pielikumā “Pakistānas–Polijas nolīgums”,

                           —

                           Nolīgums starp Pakistānas Islāma Republikas valdību un Portugāles valdību par gaisa pārvadājumu pakalpojumiem, kas noslēgts Karači 1958. gada 7. jūnijā, turpmāk II pielikumā “Pakistānas–Portugāles nolīgums”,

                           —

                           Nolīgums starp Pakistānas Islāma Republikas valdību un Spānijas Karalistes valdību par gaisa pārvadājumu pakalpojumiem, kas noslēgts Madridē 1979. gada 19. jūnijā, turpmāk II pielikumā “Pakistānas–Spānijas nolīgums”.
                           Grozīts ar notu apmaiņu 1988. gada 20. un 29. jūlijā,

                           —

                           Nolīgums starp Rumānijas Sociālistiskās Republikas valdību un Pakistānas Islāma Republikas valdību par gaisa pārvadājumu pakalpojumiem, kas noslēgts Rawalpindi1973. gada 9. janvārī, turpmāk II pielikumā “Pakistānas–Rumānijas nolīgums”,

                           —

                           Zviedrijas Karalistes valdības un Pakistānas Islāma Republikas valdības gaisa pārvadājumu pakalpojumu nolīguma projekts, kas parafēts Oslo 1999. gada 23. martā, turpmāk II pielikumā “Pakistānas–Zviedrijas nolīguma projekts”.
                           Papildināts ar saprašanās memoranda projektu, kas parakstīts starp Skandināvijas valstīm un Pakistānu Oslo 1999. gada 23. martā,

                           —

                           Nolīgums starp Lielbritānijas un Ziemeļīrijas Apvienotās Karalistes valdību un Pakistānas Islāma Republikas valdību par gaisa pārvadājumu pakalpojumiem, kas noslēgts Karači 1999. gada 14. septembrī, turpmāk II pielikumā “Pakistānas–Apvienotās Karalistes nolīgums”.
                           Grozījumi izdarīti ar 2000. gada 9. februārī Londonā noslēgto saprašanās memorandu.

               b)

               Gaisa pārvadājumu pakalpojumu nolīgumi un cita veida vienošanās, kuras parafētas vai parakstītas starp Pakistānas Islāma Republiku un Eiropas Kopienas dalībvalstīm un kuras šā nolīguma parakstīšanas brīdī vēl nav stājušās spēkā un netiek piemērotas provizoriski:

                           —

                           Nolīgums starp Pakistānas Islāma Republikas valdību un Luksemburgas Lielhercogistes valdību par gaisa pārvadājumu pakalpojumiem, kas noslēgts Karači 1997. gada 14. oktobrī, turpmāk II pielikumā “Pakistānas–Luksemburgas nolīgums”.
                           Papildināts ar saprašanās memorandu Karači 1997. gada 14. oktobrī.

         II PIELIKUMS
   Šā nolīguma I pielikumā uzskaitīto un 2. līdz 4. pantā minēto nolīgumu pantu provizorisks saraksts

               a)

               Dalībvalsts norāde:

                           —

                           Pakistānas–Austrijas nolīguma 3. pants un Pakistānas–Austrijas saprašanās memoranda 2.a pants, kas parakstīts Islambadā 2006. gada 27. septembrī,

                           —

                           Pakistānas–Bulgārijas nolīguma III pants,

                           —

                           Pakistānas–Čehijas nolīguma III pants,

                           —

                           Pakistānas–Dānijas nolīguma 3. pants,

                           —

                           Pakistānas–Francijas nolīguma 2. pants,

                           —

                           Pakistānas–Vācijas nolīguma 3. pants,

                           —

                           Pakistānas–Grieķijas nolīguma 3. pants,

                           —

                           Pakistānas–Ungārijas nolīguma 3. pants,

                           —

                           Pakistānas–Itālijas nolīguma II pants,

                           —

                           Pakistānas–Maltas nolīguma 3. pants,

                           —

                           Pakistānas–Polijas nolīguma III pants,

                           —

                           Pakistānas–Portugāles nolīguma II pants,

                           —

                           Pakistānas–Rumānijas nolīguma III pants,

                           —

                           Pakistānas–Spānijas nolīguma 3. pants,

                           —

                           Pakistānas–Zviedrijas nolīguma 3. pants,

                           —

                           Pakistānas–Apvienotās Karalistes nolīguma 4. pants.

               b)

               Pilnvaru vai atļauju atteikums, atsaukšana, apturēšana vai ierobežošana:

                           —

                           Pakistānas–Austrijas nolīguma 4. pants un Pakistānas–Austrijas saprašanās memoranda 2.b pants,

                           —

                           Pakistānas–Bulgārijas nolīguma IV pants,

                           —

                           Pakistānas–Čehijas nolīguma IV pants,

                           —

                           Pakistānas–Dānijas nolīguma 4. pants,

                           —

                           Pakistānas–Francijas nolīguma 2. pants,

                           —

                           Pakistānas–Vācijas nolīguma 4. pants,

                           —

                           Pakistānas–Grieķijas nolīguma 4. pants,

                           —

                           Pakistānas–Ungārijas nolīguma 4. pants,

                           —

                           Pakistānas–Itālijas nolīguma VIII pants,

                           —

                           Pakistānas–Luksemburgas nolīguma 4. pants,

                           —

                           Pakistānas–Maltas nolīguma 4. pants,

                           —

                           Pakistānas–Nīderlandes nolīguma VIII pants,

                           —

                           Pakistānas–Polijas nolīguma IV pants,

                           —

                           Pakistānas–Portugāles nolīguma VIII pants,

                           —

                           Pakistānas–Rumānijas nolīguma IV pants,

                           —

                           Pakistānas–Spānijas nolīguma 4. pants,

                           —

                           Pakistānas–Zviedrijas nolīguma 4. pants,

                           —

                           Pakistānas–Apvienotās Karalistes nolīguma 5. pants.

               c)

               Drošība:

                           —

                           Pakistānas–Austrijas saprašanās memoranda D pielikums,

                           —

                           Pakistānas–Bulgārijas nolīguma V pants,

                           —

                           Pakistānas–Čehijas nolīguma V pants,

                           —

                           Pakistānas–Dānijas nolīguma 16. pants,

                           —

                           Pakistānas–Grieķijas nolīguma 8. pants,

                           —

                           Pakistānas–Ungārijas nolīguma 5. pants,

                           —

                           Pakistānas–Itālijas nolīguma II pants,

                           —

                           Pakistānas–Luksemburgas nolīguma 6. pants,

                           —

                           Pakistānas–Maltas nolīguma 5. pants,

                           —

                           Pakistānas–Nīderlandes 1997. gada 25. martā saskaņotā protokola II pielikums,

                           —

                           Pakistānas–Rumānijas nolīguma V pants,

                           —

                           Pakistānas–Spānijas nolīguma 5. pants,

                           —

                           Pakistānas–Zviedrijas nolīguma 16. pants.

               d)

               Pārvadājumu tarifi Eiropas Kopienā:

                           —

                           Pakistānas–Austrijas nolīguma 9. pants,

                           —

                           Pakistānas–Bulgārijas nolīguma VIII pants,

                           —

                           Pakistānas–Čehijas nolīguma VIII pants,

                           —

                           Pakistānas–Dānijas nolīguma 11. pants,

                           —

                           Pakistānas–Francijas nolīguma 6. pants,

                           —

                           Bonnā 1998. gada 12. novembrī parakstītā saskaņotā protokola 4. pielikums – provizoriski piemērots Pakistānas–Vācijas nolīgumā,

                           —

                           Pakistānas–Grieķijas nolīguma 13. pants,

                           —

                           Pakistānas–Ungārijas nolīguma 9. pants,

                           —

                           Pakistānas–Itālijas nolīguma VI pants,

                           —

                           Pakistānas–Luksemburgas nolīguma 10. pants,

                           —

                           Pakistānas–Maltas nolīguma 9. pants,

                           —

                           Pakistānas–Nīderlandes nolīguma VI pants,

                           —

                           Pakistānas–Polijas nolīguma VIII pants,

                           —

                           Pakistānas–Portugāles nolīguma VI pants,

                           —

                           Pakistānas–Rumānijas nolīguma IX pants,

                           —

                           Pakistānas–Spānijas nolīguma 9. pants,

                           —

                           Pakistānas–Zviedrijas nolīguma 11. pants,

                           —

                           Pakistānas–Apvienotās Karalistes nolīguma 7. pants.

         III PIELIKUMS
   Šā nolīguma 2. pantā minēto citu valstu saraksts

               a)

               Islandes Republika (saskaņā ar Eiropas Ekonomikas zonas līgumu);

               b)

               Lihtenšteinas Firstiste (saskaņā ar Eiropas Ekonomikas zonas līgumu);

               c)

               Norvēģijas Karaliste (saskaņā ar Eiropas Ekonomikas zonas līgumu);

               d)

               Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa transportu).


title: Padomes Lēmums ( 2010. gada 18. janvāris ), ar ko ieceļ divus Eiropas Ķimikāliju aģentūras valdes locekļus

text:
               22.1.2010

               LV

               Eiropas Savienības Oficiālais Vēstnesis

               C 16/5

         PADOMES LĒMUMS
   (2010. gada 18. janvāris),
   ar ko ieceļ divus Eiropas Ķimikāliju aģentūras valdes locekļus
   2010/C 16/03
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru (1), un jo īpaši tās 79. pantu,
   tā kā:

               (1)

               Regulas (EK) Nr. 1907/2006 79. pantā ir paredzēts, ka Padome Eiropas Ķimikāliju aģentūras Valdē ieceļ vienu pārstāvi no katras dalībvalsts.

               (2)

               Padome ar 2007. gada 7. jūnija Lēmumu (2) iecēla 27 Eiropas Ķimikāliju aģentūras Valdes locekļus.

               (3)

               Pēc Beļģijas valdības lūguma Padome ar 2007. gada 15. novembra Lēmumu (3) aizstāja Beļģijas pārstāvi Valdē.

               (4)

               Beļģijas valdība ir informējusi Padomi par nodomu aizstāt Beļģijas pārstāvi Valdē un ir izvirzījusi jaunu pārstāvja kandidātu, kas būtu jāieceļ amatā uz laikposmu līdz 2011. gada 31. maijam.

               (5)

               Apvienotās Karalistes valdība ir informējusi Padomi par nodomu aizstāt Apvienotās Karalistes pārstāvi Valdē un ir izvirzījusi jaunu pārstāvja kandidātu, kas būtu jāieceļ amatā uz laikposmu līdz 2011. gada 31. maijam,

         IR PIEŅĒMUSI ŠO LĒMUMU.
   1. pants
   Ar šo Helmut DE VOS kungs, Beļģijas pilsonis, dzimis 1978. gada 25. februārī, tiek iecelts par Eiropas Ķimikāliju aģentūras Valdes locekli uz laikposmu no 2010. gada 23. janvāra līdz 2011. gada 31. maijam, aizstājot Marc LEEMANS kungu.
   2. pants
   Ar šo Arwyn DAVIES kungs, Lielbritānijas pilsonis, dzimis 1957. gada 17. janvārī, tiek iecelts par Eiropas Ķimikāliju aģentūras Valdes locekli uz laikposmu no 2010. gada 23. janvāra līdz 2011. gada 31. maijam, aizstājot John ROBERTS kungu.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2010. gada 18. janvārī

            Padomes vārdā –

            priekšsēdētāja

         E. ESPINOSA

      (1)  OV L 396, 30.12.2006., 1. lpp. Labotā versija OV L 136, 29.5.2007., 3. lpp.

      (2)  OV C 134, 16.6.2007., 6. lpp.

      (3)  OV C 280, 23.11.2007., 2. lpp.


Eiropas Parlamenta 2007.gada 29. novembra lēmums par priekšlikumu iecelt Michel Cretin par Revīzijas palātas locekli (C6-0305/2007 - 2007/0814(CNS))


title: Komisijas Lēmums (1991. gada 17. oktobris) par Veco ļaužu sadarbības grupu

text:
Svarīgs juridisks paziņojums

|

31991D0544

Oficiālais Vēstnesis L 296 , 26/10/1991 Lpp. 0042 - 0044

		Komisijas lēmums(1991. gada 17. oktobris)par Veco ļaužu sadarbības grupu(91/544/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,tā kā pastāvīga dzīves un darba apstākļu uzlabošana un saskanīga ekonomikas attīstība ir Eiropas Ekonomikas kopienas mērķi;tā kā Eiropas Parlaments 1982. gada 18. februārī pieņēma rezolūciju par veco ļaužu stāvokli un problēmām Eiropas Kopienā [1], 1986. gada 10. martā pieņēma rezolūciju par pakalpojumiem veciem ļaudīm [2] un 1986. gada 14. maijā pieņēma rezolūciju par Kopienas pasākumiem veco ļaužu stāvokļa uzlabošanai [3];tā kā Padome 1990. gada 26. novembrī pieņēma Lēmumu par Kopienas darbībām veco ļaužu labā [4];tā kā pašreizējā demogrāfiskajā situācijā palielinās vecu ļaužu, jo īpaši ļoti vecu ļaužu, skaits; tā kā šai tendencei būs ievērojamas ekonomiskas un sociālas sekas, citā starpā darba tirgū, sociālajā nodrošināšanā un sociālā budžeta izdevumos;tā kā informācijas un pieredzes apmaiņa, kā arī sadarbība un apspriešanās starp komisiju, dalībvalstīm un veco ļaužu pārstāvjiem par pasākumiem, kas ietekmē vecākus ļaudis, ir svarīgi solidaritātes attīstībai Kopienā;tā kā Kopienas līmenī veicamos pasākumus ir paredzēts darīt zināmus un ar tiem papildināt dažādos līmeņos dalībvalstīs veiktos pasākumus;tā kā Komisija savā paziņojumā par vecajiem ļaudīm ierosina izveidot Sadarbības grupu, kurā būtu pārstāvji no organizācijām, kas orientētas uz Eiropu un strādā ar veciem cilvēkiem un/vai viņu labā;tā kā ir nepieciešams minētajai grupai izveidot statūtus, pamatojoties uz iegūto pieredzi,IR PIEŅĒMUSI ŠĀDU LĒMUMU.1. pantsAr šo pantu Komisija izveido Veco ļaužu sadarbības grupu, turpmāk "Grupa".2. pantsKomisijai ir iespējams apspriesties ar Grupu par visām jomām, kas saistītas ar veco ļaužu interešu aizsardzību.3. pants1. Grupu veido pārstāvji no dalībvalstu organizācijām, kas ir orientētas uz Eiropu un strādā ar veciem cilvēkiem un viņu labā.2. Grupā ietilpst 20 locekļi, kurus pēc Komisijas pieprasījuma izvirza organizācijas, kas atbalsta vecus cilvēkus.3. Minētās organizācijas izvirza divreiz vairāk kandidātu, nekā ieceļ Komisija. Katra organizācija var izvirzīt 10 kandidātus.4. Organizācijas, kurām pieprasa izvirzīt kandidātus, ir uzskaitītas šā lēmuma pielikumā.4. pants1. Grupas locekļus ieceļ Komisija.2. Locekļu aizstājējus ieceļ ar tādiem pašiem nosacījumiem kā pilntiesīgos locekļus un tajā pašā skaitā. Locekļa aizstājējs automātiski aizstāj pilntiesīgo locekli, ja pēdējais nav ieradies vai ir nevesels.3. Vietas piešķir šādi:—Eiropas Arodbiedrību konfederācijas Pensionāru koordinēšanas komiteja: | 5 vietas |—EURAG — Eiropas Veco ļaužu labklājības federācija: | 5 vietas |—Eurolink Age: | 5 vietas |—FIAPA — Starptautiskā Veco ļaužu apvienību federācija: | 5 vietas |5. pants1. Grupas locekļu pilnvaru laiks ir 18 mēneši, un atkārtoti tos var iecelt amatā divas reizes.2. Kad beidzas Grupas locekļu pilnvaru laiks, viņi paliek amatā līdz brīdim, kad pieņem lēmumu par viņu nomaiņu vai atkārtotu iecelšanu amatā.3. Grupas locekļa pilnvaras tiek pārtrauktas pirms termiņa beigām, ja loceklis atkāpjas no amata, izbeidz darbību organizācijā vai iestādē, ko viņš pārstāv, vai viņš nomirst.4. Grupas locekļa pilnvaras tiek pārtrauktas arī gadījumā, ja organizācija vai iestāde, ko viņš pārstāv, pieprasa viņu nomainīt.Ja Grupas locekli nomaina pirms pilnvaru termiņa beigām, viņu nomaina līdz viņa pilnvaru termiņa beigām saskaņā ar 3. pantā paredzēto kārtību.5. Grupas locekļi nesaņem nekādu atalgojumu.6. pantsGrupas pilntiesīgo locekļu un to aizstājēju sarakstu Komisija informatīvos nolūkos publicē Eiropas Kopienu Oficiālajā Vēstnesī.7. pants1. Grupa ievēl priekšsēdētāju uz 18 mēnešiem ar divu trešdaļu klātesošo locekļu balsu vairākumu. Ja sešās nedēļās pēc atklāšanas sanāksmes nav bijis divu trešdaļu balsu vairākuma, Komisija uzņemas vadību uz Grupas pilnvaru laiku.2. Grupa var izveidot apakšgrupas.8. pants1. Grupa sanāk Komisijas telpās, kad to sasauc Komisija. Sanāksmes notiek vismaz divas reizes gadā, arī gadījumā, ja to pieprasa divas trešdaļas Grupas locekļu.2. Pārstāvji no Komisijas nodaļām, uz kurām attiecas Grupas darbība, piedalās tās sanāksmēs un tās darba grupās.3. Ārkārtas situācijā Grupa var pēc savas iniciatīvas vai pēc Komisijas pieprasījuma pieņemt atzinumus, izmantojot rakstisko procedūru, saskaņā ar Grupas reglamentā paredzētajiem noteikumiem.9. pantsKomisija Grupai un tās apakšgrupām nodrošina sekretariāta pakalpojumus.10. pants1. Grupa var uzaicināt piedalīties tās darbā par ekspertu jebkuru personu, kura ir īpaši kompetenta kādā jomā, kas ir ietverta darba kārtībā.Eksperti piedalās darbā, saistībā ar kuru viņi ir uzaicināti.2. Grupa var uzaicināt piedalīties tās darbā kā novērotājiem pārstāvjus no profesionālām organizācijām, uz kurām tieši attiecas kāds darba kārtībā iekļauts jautājums. Novērotāji piedalās darbā, saistībā ar kuru viņi ir uzaicināti.3. Grupa var uzaicināt personas, kuras ir īpaši kompetentas jautājumos, kas saistīti ar vecākiem cilvēkiem, piedalīties Grupas darbā saskaņā ar 1. punktā izklāstītajiem noteikumiem.11. pants1. Grupas apspriedes ir saistītas ar lūgumiem pēc atzinumiem, ko tā ir saņēmusi no Komisijas. Par tiem nebalso.2. Kad Komisija Grupai lūdz atzinumu, tā var noteikt termiņu, līdz kuram ir jāsniedz atzinums.3. Pārstāvēto organizāciju paustos uzskatus protokolē.4. Ja pieprasītais atzinums ir balstīts uz vienprātīgu Grupas lēmumu, tā izdara kopīgus secinājumus un pievieno tos protokolam.12. pantsTomēr Grupa, apspriedusies ar Komisiju, var pēc savas iniciatīvas nolemt sagatavot atzinumu projektus, ja šādu rīcību apstiprina ar divu trešdaļu klātesošo locekļu balsu vairākumu.13. pantsNeskarot Līguma 214. pantu, Grupas locekļu pienākums ir neizpaust informāciju, ko tie ir saņēmuši, strādājot Grupā, tās birojā vai darba grupās, ikreiz, kad Komisija informē viņus, ka prasītais atzinums vai izvirzītais jautājums attiecas uz konfidenciālu lietu.Šajā gadījumā tikai grupas locekļi un Komisijas nodaļu pārstāvji var piedalīties sanāksmēs.14. pantsŠis lēmums stājas spēkā 1991. gada 17. oktobrī.Briselē, 1991. gada 17. oktobrīKomisijas vārdā —Komisijas locekleVasso Papandreou[1] OV C 66, 15.3.1982., 71. lpp.[2] OV C 88, 14.4.1986., 17. lpp.[3] OV C 148, 16.6.1986., 61. lpp.[4] OV L 28, 2.2.1991., 29. lpp.--------------------------------------------------PIELIKUMSŠādas struktūras tiek uzaicinātas izvirzīt kandidātu vārdus dalībai sadarbības grupā:- Eiropas Arodbiedrību konfederācijas Pensionāru koordinēšanas komiteja,- EURAG — Eiropas Veco ļaužu labklājības federācija,- Eurolink Age,- FIAPA — Starptautiskā Veco ļaužu apvienību federācija.--------------------------------------------------


title: 2012/426/KĀDP: Politikas un drošības komitejas Lēmums EUCAP NESTOR/1/2012 ( 2012. gada 17. jūlijs ) par Eiropas Savienības misijas saistībā ar reģiona jūras spēku izveidi Āfrikas ragā ( EUCAP NESTOR ) vadītāja iecelšanu

text:
               25.7.2012

               LV

               Eiropas Savienības Oficiālais Vēstnesis

               L 198/16

         POLITIKAS UN DROŠĪBAS KOMITEJAS LĒMUMS EUCAP NESTOR/1/2012
   (2012. gada 17. jūlijs)
   par Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) vadītāja iecelšanu
   (2012/426/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2012/389/KĀDP (2012. gada 16 jūlijs) (1) par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) un jo īpaši tā 9. panta 1. punktu,
   tā kā:

               (1)

               Ievērojot Lēmuma 2012/389/KĀDP 9. panta 1. punktu, Politikas un drošības komiteja saskaņā ar Līguma 38. pantu ir pilnvarota pieņemt attiecīgus lēmumus, lai īstenotu Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) politisku kontroli un stratēģisku vadību, tostarp pieņemt lēmumu par misijas vadītāja iecelšanu.

               (2)

               Savienības Augstā pārstāve ārlietās un drošības politikas jautājumos ir ieteikusi par EUCAP NESTOR misijas vadītāju no 2012. gada 17. jūlija iecelt Jacques LAUNAY kungu,

         IR PIEŅĒMUSI ŠO LĒMUMU.
   1. pants
   Ar šo Jacques LAUNAY kungs ir iecelts par Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) vadītāju no 2012. gada 17. jūlija.
   2. pants
   Šis lēmums stājas spēkā tā pieņemšanas dienā.

      Briselē, 2012. gada 17. jūlijā

            Politikas un drošības komitejas vārdā –

            priekšsēdētājs

         O. SKOOG

      (1)  OV L 187, 17.7.2012., 40. lpp.


title: Padomes lēmums (2002. gada 18. novembris), ar ko dalībvalstīm Kopienas interesēs atļauj 1996. gada Starptautisko konvenciju par atbildību un zaudējumu atlīdzināšanu saistībā ar bīstamu un kaitīgu vielu jūras pārvadājumiem (HNS konvencija) ratificēt vai pievienoties tai

text:
Svarīgs juridisks paziņojums

|

32002D0971

Oficiālais Vēstnesis L 337 , 13/12/2002 Lpp. 0055 - 0056

		Padomes lēmums(2002. gada 18. novembris),ar ko dalībvalstīm Kopienas interesēs atļauj 1996. gada Starptautisko konvenciju par atbildību un zaudējumu atlīdzināšanu saistībā ar bīstamu un kaitīgu vielu jūras pārvadājumiem (HNS konvencija) ratificēt vai pievienoties tai(2002/971/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 61. panta c) punktu, 67. panta 1. punktu un 300. panta 2. punktu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā:(1) 1996. gada Starptautiskās konvencijas par atbildību un zaudējumu atlīdzināšanu saistībā ar bīstamu un kaitīgu vielu jūras pārvadājumiem (turpmāk tekstā – "HNS konvencija") mērķis ir nodrošināt atbilstīgu, ātru un efektīvu kompensāciju personām, kas cieš zaudējumus, ko radījusi bīstamu un kaitīgu vielu izšļakstīšanās saistībā ar jūras pārvadājumiem. HNS konvencija likvidē ievērojamu nepilnību starptautiskajā tiesiskajā regulējumā attiecībā uz atbildību par jūras piesārņošanu.(2) HNS konvencijas 38., 39. un 40. pants ietekmē Kopienas sekundāros tiesību aktus par piekritību un spriedumu atzīšanu un izpildīšanu, kā noteikts Padomes 2000. gada 22. decembra Regulā (EK) Nr. 44/2001 par piekritību un spriedumu atzīšanu un izpildīšanu civillietās un komerclietās [3].(3) Kopienai tādēļ vienīgai ir kompetence attiecībā uz HNS konvencijas 38., 39. un 40. pantu, tā kā minētā konvencija ietekmē Regulā (EK) Nr. 44/2001 noteiktos noteikumus. Dalībvalstis saglabā kompetenci lietās, uz kurām attiecas minētā konvencija un kuras neietekmē Kopienas tiesību aktus.(4) Atbilstoši HNS konvencijai tās dalībvalstis var būt vienīgi suverēnas valstis; nav īslaicīgu plānu vēlreiz atklāt sarunas, lai ņemtu vērā Kopienas kompetenci šajā lietā. Tādēļ Kopienai pašlaik ir neiespējami ratificēt HNS konvenciju vai tai pievienoties, kā arī nav izredžu, ka tā to varēs izdarīt tuvā nākotnē.(5) HNS konvencija ir īpaši svarīga, ņemot vērā Kopienas un tās dalībvalstu intereses, jo tā dod iespēju tiešā saistībā ar Apvienoto Nāciju Organizācijas 1982. gada Konvenciju par jūras tiesībām uzlabot cietušo aizsardzību saskaņā ar starptautiskajiem noteikumiem par atbildību par jūras piesārņošanu.(6) Ar HNS konvenciju izveidotie sistēmas būtiskie noteikumi attiecas uz dalībvalstu nacionālo kompetenci, un tikai juridiskā kompetence un spriedumu atzīšana un izpilde ir jautājumi, kas attiecas vienīgi uz Kopienas kompetenci. Ņemot vērā HNS konvencijas priekšmetu un mērķi, minētās konvencijas to noteikumu pieņemšanu, kas attiecas uz Kopienas kompetenci, nevar nošķirt no noteikumiem, kas attiecas uz dalībvalstu kompetenci.(7) Padomei tādēļ jāatļauj dalībvalstīm ratificēt HNS konvenciju vai pievienoties tai Kopienas interesēs saskaņā ar šajā lēmumā noteiktajiem nosacījumiem.(8) Pieņemamā laika posmā dalībvalstīm jāpabeidz procedūras, lai ratificētu HNS konvenciju vai lai pievienotos tai Kopienas interesēs. Dalībvalstīm jāapmainās ar informāciju par savu ratifikācijas vai pievienošanās procedūru stāvokli, lai sagatavotos HNS konvencijas ratifikācijas vai pievienošanās instrumentu deponēšanai.(9) Apvienotā Karaliste un Īrija piedalās šā lēmuma pieņemšanā un piemērošanā.(10) Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šīs direktīvas pieņemšanā un šī direktīva nav tai saistoša un nav tai piemērojama,IR PIEŅĒMUSI ŠO LĒMUMU.1. pants1. Neskarot esošo Eiropas Kopienas kompetenci attiecīgajā jautājumā, ar šo Padome atļauj dalībvalstīm ratificēt HNS konvenciju vai tai pievienoties Kopienas interesēs saskaņā ar turpmākajos pantos noteiktajiem nosacījumiem.2. HNS konvencijas teksts ir pievienots šim lēmumam.3. Šajā lēmumā apzīmējums "dalībvalsts" ir visas dalībvalstis, izņemot Dāniju.2. pantsRatificējot HNS konvenciju vai pievienojoties tai, dalībvalstis sniedz šādu deklarāciju:"Spriedumus lietās, uz ko attiecas Konvencija, ja tos taisa [4]…) tiesa, atzīst un izpilda [5]…) saskaņā ar attiecīgiem Kopienas iekšējiem noteikumiem šajā jautājumā. [6]3. pants1. Dalībvalstis attiecīgi rīkojas, lai HNS konvencijas ratifikācijas vai pievienošanās instrumentus pieņemamā laikā deponētu Starptautiskās jūrniecības organizācijas ģenerālsekretāram –, ja iespējams, pirms 2006. gada 30. jūnija.2. Dalībvalstis līdz 2004. gada 30. jūnijam informē Padomi un Komisiju par savu ratifikācijas vai pievienošanās procedūru paredzamo pabeigšanas dienu.3. Dalībvalstis cenšas apmainīties ar informāciju par savu ratifikācijas vai pievienošanās procedūru stāvokli.4. pantsRatificējot HNS konvenciju vai pievienojoties tai, dalībvalstis rakstveidā informē Starptautiskās jūrniecības organizācijas ģenerālsekretāru, ka šāda ratifikācija vai pievienošanās ir notikusi saskaņā ar šo lēmumu.5. pantsDalībvalstis, tiklīdz iespējams, pieliek visas pūles, lai nodrošinātu, ka HNS konvenciju groza, lai Kopiena varētu kļūt par tās līgumslēdzēju pusi.Briselē, 2002. gada 18. novembrīPadomes vārdā —priekšsēdētājsP. S. Møller[1] OV C 51 E, 26.2.2002., 370. lpp.[2] Atzinums sniegts 2002. gada 11. jūnijā (Oficiālajā Vēstnesī vēl nav publicēts).[3] OV L 12, 16.1.2001., 1. lpp.[4] Visas dalībvalstis, kurām šis lēmums ir piemērojams, izņemot dalībvalsti, kas sniedz deklarāciju, un Dāniju.[5] Dalībvalsts, kas sniedz deklarāciju.[6] Pašlaik šie noteikumi ir noteikti Regulā (EK) Nr. 44/2001."--------------------------------------------------


title: Padomes Lēmums (KĀDP) 2015/972 (2015. gada 22. jūnijs), ar ko sāk Eiropas Savienības militāro operāciju Vidusjūras apgabala centrālās daļas dienvidos (EUNAVFOR MED)

text:
               23.6.2015

               LV

               Eiropas Savienības Oficiālais Vēstnesis

               L 157/51

         PADOMES LĒMUMS (KĀDP) 2015/972
   (2015. gada 22. jūnijs),
   ar ko sāk Eiropas Savienības militāro operāciju Vidusjūras apgabala centrālās daļas dienvidos (EUNAVFOR MED)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
   ņemot vērā Padomes Lēmumu (KĀDP) 2015/778 (2015. gada 18. maijs) par Eiropas Savienības militāro operāciju Vidusjūras apgabala centrālās daļas dienvidos (EUNAVFOR MED) (1) un jo īpaši tā 5. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2015. gada 18. maijā pieņēma Lēmumu (KĀDP) 2015/778.

               (2)

               Pēc operācijas komandiera ieteikuma EUNAVFOR MED būtu jāsāk 2015. gada 22. jūnijā.

               (3)

               Saskaņā ar 5. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, Dānijai tas nav saistošs un nav jāpiemēro, un tā nepiedalās šīs operācijas finansēšanā,

         IR PIEŅĒMUSI ŠO LĒMUMU.
   1. pants
   Ar šo tiek apstiprināts operācijas plāns un spēka lietošanas noteikumi attiecībā uz Eiropas Savienības militāro operāciju Vidusjūras apgabala centrālās daļas dienvidos (EUNAVFOR MED).
   2. pants
   1.   Operāciju EUNAVFOR MED sāk 2015. gada 22. jūnijā.
   2.   Saskaņā ar Lēmuma (KĀDP) 2015/778 2. panta 3. punktu Padome, ņemot vērā jebkuru piemērojamu ANO Drošības padomes rezolūciju un attiecīgo piekrastes valstu piekrišanu, izvērtē, vai ir izpildīti nosacījumi pārejai no pirmā posma uz nākamajiem. Ievērojot Padomes izvērtējumu un saskaņā ar Lēmuma (KĀDP) 2015/778 6. panta 1. punktu Politikas un drošības komiteja ir pilnvarota izlemt, kad veikt pāreju starp dažādiem operācijas posmiem.
   3. pants
   Šis lēmums stājas spēkā tā pieņemšanas dienā.

      Luksemburgā, 2015. gada 22. jūnijā

            Padomes vārdā –

            priekšsēdētāja

         F. MOGHERINI

      (1)  OV L 122, 19.5.2015., 31. lpp.


title: 2004/513/EK:Padomes lēmums (2004. gada 2. jūnijs), attiecībā uz PVO Pamatkonvencijas par tabakas kontroli noslēgšanu

text:
               15.6.2004

               LV

               Eiropas Savienības Oficiālais Vēstnesis

               L 213/8

         PADOMES LĒMUMS
   (2004. gada 2. jūnijs),
   attiecībā uz PVO Pamatkonvencijas par tabakas kontroli noslēgšanu
   (2004/513/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 95., 133. un 152. pantu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Komisija Kopienas vārdā ir vedusi sarunas saistībā ar Pamatkonvencijas par tabakas kontroli Pasaules Veselības organizācijas (PVO) pārraudzībā.

               (2)

               Atbilstīgi Padomes 2003. gada 2. jūnija lēmumam minētā konvencija Eiropas Kopienas vārdā ir parakstīta 2003. gada 16. jūnijā, paredzot tās iespējamu vēlāku noslēgšanu.

               (3)

               Minētā konvencija jāapstiprina.

               (4)

               Gan Kopiena, gan dalībvalstis ir tiesīgas rīkoties jomās, uz ko attiecas konvencija. Tādēļ vēlams, ka Kopiena un dalībvalstis vienlaikus kļūst par Līgumslēdzējām Pusēm, lai dalītas kompetences gadījumos tās kopīgi varētu īstenot Konvencijā paredzētās saistības un kopīgi izmantot konvencijas piešķirtās tiesības, tādējādi nodrošinot konvencijas vienotu piemērošanu,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināta PVO Pamatkonvencija par tabakas kontroli.
   Konvencijas teksts ir pievienots šā lēmuma I pielikumā.
   2. pants
   Ar šo Padomes priekšsēdētājs ir pilnvarots nozīmēt personu, kas ir tiesīga Eiropas Kopienas vārdā deponēt apstiprināšanas aktu saskaņā ar Konvencijas 35. pantu, tādējādi izsakot Kopienas piekrišanu uzņemties saistības, kā arī sniegt šā lēmuma II pielikumā ietverto deklarāciju un šā lēmuma III pielikumā ietverto paskaidrojošo deklarāciju.

      Luksemburgā, 2004. gada 2. jūnijā

            Padomes vārdā —

            priekšsēdētājs

         M. MARTIN

      (1)  Atzinums sniegts 2004. gada 21. aprīlī (vēl nav publicēts Oficiālajā Vēstnesī).
   I PIELIKUMS

      PVO Pamatkonvencija par tabakas kontroli
       (1)

      (1)  Konvencijas teksts autentiskajās valodās ir publicēts Eiropas Savienības Oficiālā Vēstneša izdevumos angļu, franču un spāņu valodā.
   II PIELIKUMS

      Eiropas Kopienas deklarācija saskaņā ar 35. panta 3. punktu PVO Pamatkonvencijā par tabakas kontroli
       (1)

      (1)  Deklarācijas teksts autentiskajās valodās publicēts Eiropas Savienības Oficiālā Vēstneša izdevumos angļu, franču un spāņu valodā.
   III PIELIKUMS
   Kopienas paskaidrojošā deklarācija (1)

      (1)  Deklarācijas teksts autentiskajās valodās publicēts Eiropas Savienības Oficiālā Vēstneša izdevumos angļu, franču un spāņu valodā.


title: Padomes lēmums (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā

text:
Svarīgs juridisks paziņojums

|

32002D0192

Oficiālais Vēstnesis L 064 , 07/03/2002 Lpp. 0020 - 0023

		Padomes lēmums(2002. gada 28. februāris)par Īrijas lūgumu piedalīties dažu Šengenas acquis noteikumu īstenošanā(2002/192/EK)EIROPAS SAVIENĪBAS PADOME,ņemot vērā 4. pantu Protokolam, kas integrē Šengenas acquis Eiropas Savienības sistēmā un kas pievienots Līgumam par Eiropas Savienību un Eiropas Kopienas dibināšanas līgumam (šeit turpmāk — "Šengenas protokols"),ņemot vērā Īrijas valdības 2000. gada 16. jūnija un 2001. gada 1. novembra vēstulēs Padomes priekšsēdētājam izteikto lūgumu piedalīties atsevišķu minētajās vēstulēs precizētu Šengenas acquis noteikumu īstenošanā,ņemot vērā Komisijas 2000. gada 14. septembra atzinumu par šo lūgumu,tā kā:(1) Par jautājumiem, uz kuriem attiecas Eiropas Kopienas dibināšanas līguma trešās daļas IV sadaļa, Īrijai ir īpaša nostāja, kura izklāstīta Protokolā par Apvienotās Karalistes un Īrijas nostāju un Protokolā par atsevišķu Eiropas Kopienas dibināšanas līguma 14. panta aspektu piemērošanu Apvienotajai Karalistei un Īrijai, kas ar Amsterdamas līgumu pievienoti Līgumam par Eiropas Savienību un Eiropas Kopienas dibināšanas līgumam.(2) Šengenas acquis tika paredzēts un darbojas kā saskaņots, saistīts kopums, kas visām valstīm, kuras atbalsta principu par personu kontroles atcelšanu uz to kopējām robežām, pilnībā jāpieņem un jāpiemēro.(3) Šengenas protokols Īrijas minētās īpašās nostājas dēļ paredz iespēju Īrijai piedalīties dažu Šengenas acquis noteikumu īstenošanā.(4) Īrija uzņemsies dalībvalsts saistības, kas izriet no šajā lēmumā uzskaitītajiem 1990. gada Šengenas konvencijas pantiem.(5) Ņemot vērā iepriekšminēto Īrijas īpašo nostāju, Īrija 1990. gada Konvencijā, ar ko īsteno Šengenas 1985. gada 14. jūnija Līgumu, (šeit turpmāk — "Šengenas konvencija") ietvertos noteikumus, kas attiecas uz robežām, neīstenos atbilstīgi šim lēmumam.(6) Ņemot vērā Šengenas konvencijas 26. un 27. pantā izskatītos nopietnos jautājumus, Īrija minētos pantus piemēros kopā ar šajā lēmumā minētajiem pasākumiem, kuru pamatā ir minētie panti.(7) Īrija ir lūgusi dalību to Šengenas acquis noteikumu kopuma īstenošanā, kuri attiecas uz Šengenas Informācijas sistēmu (šeit turpmāk — "SIS"), izņemot attiecībā uz Šengenas konvencijas 96. pantā minētajiem noteikumiem par meklētajām personām un pārējiem noteikumiem, kuri attiecas uz meklētajām personām.(8) Padome uzskata, ka visos gadījumos, kad Īrija daļēji piedalās Šengenas acquis, jāievēro to jautājumu saskaņotība, uz kuriem attiecas minētā acquis kopums.(9) Padome tādējādi atzīst Īrijas tiesības saskaņā ar Šengenas protokola 4. pantu lūgt daļējas dalības tiesības, norādot, ka vienlaikus jāizvērtē, kāda būs ietekme šādai Īrijas dalībai noteikumos par SISizveidi un darbību uz pārējo attiecīgo Šengenas acquis noteikumu interpretāciju un uz to finansiālajām sekām.(10) Ir ievērota procedūra, kas noteikta 2. panta 1. punktā Nolīgumam, ko noslēgusi Eiropas Savienības Padome un Islandes Republika, un Norvēģijas Karaliste par tiesību un pienākumu noteikšanu Īrijai un Lielbritānijas un Ziemeļīrijas Apvienotajai Karalistei, no vienas puses, un Islandes Republikai un Norvēģijas Karalistei, no otras puses, jautājumos, kuros uz šīm valstīm attiecas Šengenas acquis [1],IR PIEŅĒMUSI ŠO LĒMUMU.1. pantsĪrija piedalās šādu Šengenas acquis noteikumu īstenošanā:a) attiecībā uz Šengenas konvencijas noteikumiem ar to saistīto Nobeiguma aktu un kopīgajiem paziņojumiem:i) 26. un 27. pants;39. pants;44. pants;46. un 47. pants, izņemot 47. panta 2. punkta c) apakšpunktu;48. līdz 51. pants;52. un 53. pants;54. līdz 58. pants;59. pants;61. līdz 66. pants;67. līdz 69. pants;71. līdz 73. pants;75. un 76. pants;126. līdz 130. pants, ciktāl tie attiecas uz noteikumiem, kurus Īrija īsteno atbilstīgi šim apakšpunktam;Nobeiguma akta 71. panta 2. punktā ietvertā 3. kopīgā deklarācija;ii) šādi noteikumi par Šengenas Informācijas sistēmu, ciktāl tie neattiecas uz 96. pantu:92. pants;93. līdz 95. pants;97. līdz 100. pants;101. pants, izņemot 2. punktu;102. līdz 108. pants;109. līdz 111. pants attiecībā uz personas datiem, kas reģistrēti Īrijas SIS daļā;112. un 113. pants;114. pants attiecībā uz personas datiem, kas reģistrēti Īrijas SIS daļā;115. līdz 118. pants;iii) citi noteikumi, kas attiecas uz Šengenas Informācijas sistēmu:119. pants;b) attiecībā uz noteikumiem nolīgumos par pievienošanos Šengenas konvencijai, to nobeiguma aktos un kopīgajās deklarācijās:i) 1990. gada 27. novembrī parakstītais Nolīgums par Itālijas Republikas pievienošanos: 4. pants;ii) 1991. gada 25. jūnijā parakstītais Nolīgums par Spānijas Karalistes pievienošanos: 4. pants un Nobeiguma akta III daļas 2. deklarācija;iii) 1991. gada 25. jūnijā parakstītais Nolīgums par Portugāles Republikas pievienošanos: 4., 5. un 6. pants;iv) 1992. gada 6. novembrī parakstītais Nolīgums par Grieķijas Republikas pievienošanos: 3., 4. un 5 pants un Nobeiguma akta III daļas 2. deklarācija;v) 1995. gada 28. aprīlī parakstītais Nolīgums par Austrijas Republikas pievienošanos: 4. pants;vi) 1996. gada 19. decembrī parakstītais Nolīgums par Dānijas Karalistes pievienošanos: 4. un 6. pants un Nobeiguma akta II daļas 3. kopīgā deklarācija;vii) 1996. gada 19. decembrī parakstītais Nolīgums par Somijas Republikas pievienošanos: 4. un 5. pants un Nobeiguma akta II daļas 3. kopīgā deklarācija;viii) 1996. gada 19. decembrī parakstītais Nolīgums par Zviedrijas Karalistes pievienošanos: 4. un 5. pants un Nobeiguma akta II daļas 3. kopīgā deklarācija;c) attiecībā uz šādu ar Šengenas konvenciju izveidotu Izpildu komiteju lēmumu noteikumiem, ciktāl tie attiecas uz noteikumiem, kurus Īrija īsteno atbilstīgi a) punktam:i) SCH/Com-ex (93) 14 (tiesu iestāžu praktiskās sadarbības uzlabošana narkotiku tirdzniecības apkarošanā);SCH/Com-ex (94) 28 rev (75. pantā paredzētā apliecība narkotiku un/vai psihotropo vielu pārvadāšanai);SCH/Com-ex (98) 26 def (Šengenas īstenošanas konvencijas pastāvīgās komitejas izveide), ievērojot iekšējo kārtību, kurā precizēti Īrijas speciālistu dalības noteikumi misijās, ko veic Padomes attiecīgās darba grupas pārziņā;SCH/Com-ex (98) 51 rev 3 (policiju pārrobežu sadarbība noziedzīgu nodarījumu novēršanā un attiecīgā gadījumā atklāšanā);SCH/Com-ex (98) 52 (rokasgrāmata par policijas pārrobežu sadarbību);SCH/Com-ex (99) 1 rev 2 (situācija attiecībā uz narkotikām);SCH/Com-ex (99) 6 (telekomunikācija);SCH/Com-ex (99) 8 rev 2 (samaksa informatoriem);SCH/Com-ex (99) 11 rev 2 (nolīgums par sadarbību tiesas procesos, kas saistīti ar ceļu satiksmes noteikumu pārkāpumiem);SCH/Com-ex (99) 18 (policijas sadarbības uzlabošana noziedzīgu nodarījumu novēršanā un atklāšanā);ii) SCH/Com-ex (97) 2 rev 2 (līgumslēgšanas tiesību piešķiršana SIS II provizoriskajam pētījumam);SCH/Com-ex (97) 18 (Norvēģijas un Islandes ieguldījums CCIS darbības izmaksās);SCH/Com-ex (97) 24 (SIS nākotne);SCH/Com-ex (97) 35 (CCIS finanšu noteikumi);SCH/Com-ex (98) 11 (CCIS ar 15/18 savienojumiem);SCH/Com-ex (99) 5 (rokasgrāmata Sirene);d) attiecībā uz šādu ar Šengenas konvenciju izveidotu Izpildu komiteju deklarāciju noteikumiem, ciktāl tie attiecas uz noteikumiem, kurus Īrija īsteno atbilstīgi a) punktam:i) SCH/Com-ex (96) decl 6 rev 2 (deklarācija par izdošanu);ii) SCH/Com-ex (97) decl 13 rev 2 (nepilngadīgo nolaupīšana);SCH/Com-ex (99) decl 2 rev (SIS struktūra).2. pants1. Šengenas konvencijas 65. panta 2. punktā minētā kompetentā ministrija ir Tieslietu, līdztiesības un likumdošanas reformas ministrija.2. Īrija piedalās šādu Padomes aktu īstenošanā:a) Padomes Lēmums 2000/586/TI (2000. gada 28. septembris), ar kuru paredz procedūru, lai grozītu 40. panta 4. un 5. punktu, 41. panta 7. punktu un 65. panta 2. punktu Konvencijā, ar ko īsteno 1985. gada 14. jūnija Šengenas līgumu par kontroļu pakāpenisku atcelšanu pie kopīgām robežām [2], ciktāl minētais lēmums attiecas uz 1990. gada Konvencijas 65. panta 2. punktu;b) Padomes Direktīva 2001/40/EK (2001. gada 28. maijs) par tādu lēmumu savstarpēju atzīšanu, kas attiecas uz trešu valstu valstspiederīgo personu izraidīšanu [3];c) Padomes Direktīva 2001/51/EK (2001. gada 28. jūnijs), ar kuru papildina 26. pantu Konvencijā, ar ko īsteno 1985. gada 14. jūnija Šengenas līgumu [4].3. pantsDelegācijai, kas pārstāv Īrijas valsts uzraudzības iestādi saskaņā ar Šengenas konvencijas 115. pantu izveidotajā Apvienotajā uzraudzības iestādē, nav tiesību piedalīties Apvienotās uzraudzības iestādes balsošanas procedūrās par jautājumiem, kas saistīti ar to Šengenas acquis noteikumu piemērošanu vai izstrādāšanu, kuru īstenošanā Īrija nepiedalās.4. pants1. Neierobežojot 6. panta 3. punktu, 1. pantā minētos noteikumus ar Padomes pieņemtu lēmumu piemēro Īrijas un minēto dalībvalstu un citu valstu starpā tad, kad visās dalībvalstīs un citās valstīs, kurās tie jau tiek īstenoti, izpildīti to īstenošanas priekšnosacījumi. Padome var izlemt, ka atbilstoši jomai noteiks atšķirīgus noteikumu īstenošanas datumus.2. Pirms saskaņā ar 1. punktu tiek īstenoti 1. pantā minētie noteikumi, Padome pieņem lēmumu par sīki izstrādātu tiesisko un tehnisko regulējumu, tostarp par noteikumiem, kas saistīti ar datu aizsardzību, attiecībā uz Īrijas piedalīšanos 1. panta a) punkta ii) un iii) apakšpunktā, c) punkta ii) apakšpunktā un d) punkta ii) apakšpunktā minēto noteikumu īstenošanā.3. Visus 1. un 2. punktā paredzētos lēmumus pieņem Padome, un tie ir vienprātīgi visu Šengenas protokola 1. pantā minēto locekļu un Īrijas valdības pārstāvja lēmumi. Šajā pantā noteikto lēmumu pieņemšanā piedalās arī Apvienotās Karalistes valdības pārstāvis.5. pants1. Īrijai ir saistoši šādi Padomes akti:a) Padomes Lēmums 1999/323/EK (1999. gada 3. maijs) par finanšu regulas izveidi, ar ko nosaka budžeta aspektus attiecībā uz Padomes ģenerālsekretāra vadību, līgumiem, ko viņš noslēdzis dažu dalībvalstu vārdā par Administratīvās vienības palīdzības dienesta servera izveidi un darbību un Sirene tīkla II fāzi [5], un visi tā grozījumi;b) Padomes Lēmums 2000/265/EK (2000. gada 27. marts) par finanšu regulas izveidi, ar ko nosaka budžeta aspektus attiecībā uz Padomes ģenerālsekretāra vietnieka vadību, līgumiem, ko viņš noslēdzis dažu dalībvalstu vārdā par komunikācijas infrastruktūras izveidi un darbību Šengenas videi Sisnet [6], un visi tā grozījumi;c) Padomes Lēmums 2000/777/EK (2000. gada 1. decembris) par Šengenas acquis piemērošanu Dānijā, Somijā un Zviedrijā, kā arī Islandē un Norvēģijā [7];d) Padomes Regula (EK) Nr. 2424/2001 (2001. gada 6. decembris) par otrās paaudzes Šengenas Informācijas sistēmas (SIS II) izstrādi [8];e) Padomes Lēmums 2001/886/TI (2001. gada 6. decembris) par otrās paaudzes Šengenas Informācijas sistēmas (SIS II) izstrādi [9].2. Īrija sedz visas izmaksas, kas rodas, tehniski īstenojot daļējo piedalīšanos SIS darbībā.6. pants1. Šo lēmumu publicē Eiropas Kopienu Oficiālajā Vēstnesī.Lēmums stājas spēkā 2002. gada 1. aprīlī.2. No šī lēmuma pieņemšanas dienas uzskata, ka Īrija saskaņā ar Šengenas protokola 5. pantu ir neatsaucami paziņojusi Padomes priekšsēdētājam, ka tā vēlas piedalīties visu to priekšlikumu un iniciatīvu īstenošanā, kam pamatā ir 1. pantā minētais Šengenas acquis.3. Pasākumus, kuru pamatā ir 1. pantā minētais Šengenas acquis un kuri pieņemti pirms 4. panta 1. punktā minētā Padomes lēmuma pieņemšanas, tostarp 2. panta 2. punkta a) līdz c) apakšpunktā minētos pasākumus, attiecībā uz Īriju īsteno dienā vai dienās, kad Padome saskaņā ar 4. pantu pieņem lēmumu īstenot 1. pantā minēto acquis attiecībā uz Īriju, ja vien pašā pasākumā nav paredzēts to īstenot vēlāk.Briselē, 2002. gada 28. februārīPadomes vārdā —priekšsēdētājsA. Acebes Paniagua[1] OV L 15, 20.1.2000., 2. lpp.[2] OV L 248, 3.10.2000., 1. lpp.[3] OV L 149, 2.6.2001., 34. lpp.[4] OV L 187, 10.7.2001., 45. lpp.[5] OV L 123, 15.5.1999., 51. lpp.[6] OV L 85, 6.4.2000., 12. lpp. Lēmumā jaunākie grozījumi izdarīti ar Lēmumu 2000/664/EK (OV L 278, 31.10.2000., 24. lpp.).[7] OV L 309, 9.12.2000., 24. lpp.[8] OV L 328, 13.12.2001., 4. lpp.[9] OV L 328, 13.12.2001., 1. lpp.--------------------------------------------------